DCA

Mobile World Congress 2025
2025-03-03 - 2025-03-06
El Mobile World Congress, congrés de referència del sector de la connectivitat i comunicacions mòbils torna a Barcelona sota el lema Converge. Connect. Create.
Aquest 2025 se celebrarà del 3 al 6 de març a Fira Gran Via – Barcelona. Els principals ponents i actes ja es poden consultar a la web del MWC 2025.
La Digital Catalonia Alliance (DCA) hi participarà amb un espai a l’estand de la Generalitat de Catalunya (CS210 – CS220) i amb beneficis i visibilitat per als membres de l’aliança:

Entrada visitant gratuïta per a membres de la DCA (limitat a una entrada per membre)
Atenció personalitzada durant el MWC: Possibilitat de demanar una reunió amb el gestor de cada comunitat tecnològica per intercanviar idees, exposar els reptes i necessitats de les empreses i treure el màxim rendiment dels serveis de la DCA. Petició de reunió a membres@dcat.cat.

A més a més, els membres Prèmium poden gaudir de beneficis exclusius:

Espai de reunions: taules de reunions a l’estand de la DCA a disposició per celebrar trobades amb clients. Reserva d’espai a membres@dcat.cat.
Més visibilitat: presència destacada del logotip del membre a l’estand.

AI for Good Innovation Factory Catalonia
2025-03-06 09:30 - 11:30 (Europe/Madrid)
El proper dijous 6 de març, dins del MWC25, diverses empreses catalanes emergents tindran l’oportunitat d’explicar la seva proposta davant d’un jurat.
La startup guanyadora accedirà a un programa d’acceleració de la ITU i obtindrà accés directe a la Gran Final de l’AI for Good Innovation Factory, que se celebrarà aquest estiu a Ginebra (Suïssa) en el marc de l’AI for Good Global Summit.
Les cinc empreses finalistes, totes elles membres de la DCA, són NeurekaLAB, Findspo, Devshealth, ABCDx i Predictheon.
L’AI for Good Innovation Factory és una competició global de startups que té el propòsit de trobar les solucions d’intel·ligència artificial més prometedores que donin resposta als reptes globals que aborden els Objectius de Desenvolupament Sostenible (ODS). La International Telecommunication Union, l’agència especialitzada en tecnologia digital de les Nacions Unides, i el Govern de la Generalitat de Catalunya n’impulsen aquesta edició catalana, amb la coordinació del CIDAI – Centre of Innovation for Data Tech and Artificial Intelligence i la Digital Catalonia Alliance (DCA) en el marc de l’Estratègia d’Intel·ligència Artificial de Catalunya.
Informació bàsica:
Dijous 6 de març de 2025
De 09:30 a 11:30h
Hall 8 del MWC25 – 4YFN – Theatre 6

Webinar: Normativa Europea de Ciberseguretat
2025-03-27 10:00 - 11:00
L’Agència de Ciberseguretat de Catalunya i la DCA-Ciberseguretat organitzen una sessió informativa sobre la Normativa Europea de Ciberseguretat.

Oportunitats de les línies CDTI del PERTE Aeroespacial
2025-03-27 12:00 - 13:00
La Digital Catalonia Alliance (DCA), amb la col·laboració d’ACCIÓ, organitza una sessió en línia per abordar les oportunitats que suposen per al sector NewSpace les línies CDTI contemplades dins del PERTE Aerospacial.
Aquest pla busca impulsar la R+D+I aeroespacial per a nous serveis i noves tecnologies i acompanyar els nous actors en l’àmbit espacial.
Programa:
12.00 h – Benvinguda

Rosa Maria Meseguer, gestora de la DCA-NewSpace

12.05 h – Oportunitats que es deriven de les línies CDTI contemplades dins del PERTE Aeroespacial

Equip de l’Oficina Next Generation EU d’ACCIÓ

12.30 h – Torn obert de preguntes

La Digital Catalonia Alliance (DCA) és una iniciativa impulsada per la Generalitat de Catalunya a través de la Secretaria de Polítiques Digitals del Departament d’Empresa i Treball i el centre de recerca i2CAT.
